РЕПУБЛИКА СРПСКА

ОПШТИНА УГЉЕВИК

НАЧЕЛНИК ОПШТИНЕ

Број: 02- 475- 13 /23

Датум, 23.05.2023.године

На основу члана 348. став 1. Закона о стварним правима („Службени гласник РС“, број 124/08, 3/09, 58/09, 95/11, 60/15, 18/16 и 107/19), члана 5. став 1. тачке 5. Правилника о поступку јавног конкурса за располагање непокретностима у својини Републике Српске и јединица локалне самоуправе („Службени гласник Републике Српске“, број 20/12), члана 3. Одлуке о начину и условима јавне продаје градског грађевинског земљишта у својини општине Угљевик у К.О. Забрђе и земљишта у К.О. Угљевик и К.О. Равно Поље („Службени билтен општине Угљевик“, број 2/23) о б ј а в љ у ј е

Ј А В Н И К О Н К У Р С

О продаји непокретности у К.О. Угљевик

1. Општина Угљевик продаје непокретности у К.О. Угљевик путем јавног конкурса – лицитације и то:

- к.ч. број **752**, зв. „Градилиште“, површине од 3968 м2 уписане у Лист непокретности број 18. К.О. Угљевик,

2. Продаја некретнина извршиће се путем усменог јавног надметања (лицитације) која ће се одржати 15.06.2023. године са почетком у 11,00 часова у канцеларији број 9. Општинске управе општине Угљевик.

3. Почетна продајна цијена за некретнине из тачке 1. овог Огласа износи 5,00 КМ/м2.

4. За учешће у поступку учесници су дужни уплатити износ од 10 % од почетне лицитационе цијене с тим што тај износ не може бити мањи од 1.000,00 КМ.

Кауција се може уплатити на благајни Општине Угљевик или на жиро рачун општине.

5. Право учешћа на јавном надметању (лицитацији) имају сва правна и физичка лица.

Физичка лица која учествују у јавном надметању (лицитацији) потребно је да Комисији на увид доставе један од идентификационих докумената (лична карта,пасош), као и пуномоћ лица које их опуномоћује.

Правна лица која учествују у јавном надметању потребно је да Комисији на увид доставе доказ о упису у судски регистар правног лица као и овлаштење лица које их представља.

6. Заинтересована лица могу извршити увид у документацију о некретнинама које се продају у Општинској управи општине Угљевик у канцеларији број 9., као и разгледање непокретности на лицу мјеста сваким радним даном од 07-15 часова.

7. Продајну цијену наведеног земљишта учесник лицитације са којим ће се закључити уговор, обавезан је уплатити прије закључивања уговора на жиро рачун продавца. Купац земљишта дужан је у року од једне године од закључивања купопродајног уговора прибавити грађевинску дозволу планираног објекта, а у року од двије године од дана закључења купопродајног уговора започне градњу предвиђеног објекта у противном Уговор о купопродаји предметног земљишта сматра се раскинутим. Уколико дође до раскида уговора продавац је обавезан вратити 50% од уплаћених средстава.

8. Продајну цијену наведених непокретности учесник лицитације, са којим ће се закључити уговор, обавезан је уплатити у року од 15 дана од дана лицитације на жиро рачун продавца, а у случају да купац у остављеном року од 15 дана од дана лицитације не уплати лицитациону цијену губи право на повраћај уплаћене кауције.

9.Предаја непокретности у посјед купцу извршиће се након закључивања уговора о купопродаји

од стране службеног лица који ће о истом сачинити записник.

НАЧЕЛНИК ОПШТИНЕ:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Василије Перић,дипл.ек.